Dawɔlɔ/Kazeɛ Kagyin

Dawɔlɔ/Kazeɛ kagyin e la Dagaaba kyi koɔraa kaŋa ba naŋ maŋ kɔ yuoni la yuoni zaa a Dagaweɛŋ. A boŋkoɔraa ŋa e la Dagaaba yipɔge bone kaŋa ba sããkommine naŋ tɔŋ ko ba a yi a saŋa na te tɔ zenɛ. Ba maŋ kɔ a la seɛŋ, saŋa na a sãã na maŋ miine bee waana. Ba maŋ falle la kporkpori a saa naŋ de mi, a de a zeɛ kyibie bore eŋ a kpokpori zuŋ. A kyibie paaŋ maŋ de la daroo ayi kyɛ bar bulli. A ba maŋ koɔre kyɛ ka ba sɛlle a eŋ zivori mine a weɛŋ. A yi be puoriŋ, ka ba paaŋ fare a. A ba maŋ koɔre kyɛ dɔge a paaŋ eŋ a bie ka ba ŋma a. A kyi ŋma poɔ la a ba paa maŋ kare a kagyinne bee kagyime. O maŋ eɛ bonwuoraa Dagaaba na maŋ wuo. Ba maŋ koɔ la a kyi a vɛŋ a mine daare e wogiri kyɛ a mine e ŋmaara lɛ. Ba paaŋ maŋ de begere bee miri a luri eŋ a kyi-da-wogiri ana kyɛ paaŋ maŋ de a kyi anaŋ na waa ŋmaara lɛ a wuoro ennɛ. Ka onaŋ wa do saa bee wa ta taabo kaŋa naŋ senne zalebo, ka paa de a begere bee a miri pilli neŋ a da-wogiri ana a wuo wuobu kaŋa k'a wulli ka a nɔkpulluu la lɛ. A nɔkpulluu maŋ baŋ taa la kaama mine Dagaaba naŋ maŋ eŋ a be. Bamine maŋ baŋ eŋ la zoore kyɛ bamine meŋ maŋ eŋ yaare. A yelnimizeɛ kyaare a dawɔlɔ/kazeɛ kagyin wuobu la, a maŋ eɛ feroo ka a kyi lummo ka a taa maaroŋ bonso kaanaŋ wa bonkonne, to maŋ nyɛ la a lummo koɔrɔ bee var-ŋmara. Ka anaŋ koɔrɔ, lɛ wuli ka fo koŋ baŋ wuo a kagyinne bee a kagyime.

 Dawɔlɔ/Kazeɛ Kagyin Tɔnɔ 
-Ba maŋ wuo a la k'a e bomboorɔ

-Ba maŋ baŋ de a la gaane kuori

-Ba meŋ maŋ de a ŋmɛ wagers kaŋa poɔ gaa koɔre

-Gbɛɛ yaga ba maŋ ŋmɛ a la a doge ne dãã

-Ba maŋ de a la k'a e yipɔge wulluu amk